Úrad vlády SR					                   Na rokovanie vlády SR
Sekcia hospodárskej politiky					        dňa  24 .10. 2001
								      	        k číslu: 6596/ 2001				      						        k bodu: 12 

S t a n o v i s k o

k „Návrhu na predĺženie štátnej záruky č. 9513-2/2000-93 pre DMD FIN, a.s. Trenčín“
________________________________________________________________________

I.

	Návrh na predĺženie platnosti štátnej záruky poskytnutej DMD FIN, a.s., Trenčín predkladá ministerka financií SR. Potreba predĺžiť platnosť štátnej záruky sa dotýka záruky na kvalitu dodávok podľa kontraktu s Indiou a vznikla z dôvodov, že odberateľská strana nedodala včas motorové vybavenie objednaných vozidiel a tým sa plnenie kontraktu časovo posunulo. Štátnu záruku poskytnutú na tento účel DMD FIN, a.s., vo výške 1,548 mil. USD požaduje predĺžiť Tatra banka, a.s., ktorá je ručiteľom tejto časti záruky iba do 31.1.2002. Predĺžená doba záruky za kvalitu by mala platiť do 1.9.2003.

II.

	Oprávnene možno predpokladať, že po realizácii dodávky a príslušnom inkase by a.s. DMD FIN mal byť pre Tatra banku spoľahlivým partnerom.  Preto požadovaná záruka by mala byť predmetom štandardného komerčného vzťahu a nie záruky štátu.

	Predĺžením platnosti štátnej záruky na čiastku 1,548 mil. USD štát by nemal preberať riziko za kvalitu dodávky obchodnej spoločnosti.  

III.

Ak vláda rozhodne o predĺžení záruky odporúčame predložený návrh schváliť s tým, že sa upraví návrh uznesenia vlády SR v bode B.1.:

B.1. Podpísať Dodatok č. 1 k štátnej záruke č. 9513-2/2000-93 zo dňa 28.4.2000 s uvedením podmienky, že platby odberateľa zadržiavané za kvalitu budú uložené na osobitnom účte u  ručiteľa a uvoľnené až po uplynutí záručných dôb.

Bratislava 22. októbra 2001